Arcola

Arcola on Londonis tegutsev teater, mis viljeleb nii sõna- kui ka muusikateatrit. Selle teatri eripäraks on eetiliste, moraalsete ja jätkusuutlike otsuste kasutamine nii projektides kui ka teatrimaja ülalpidamises. Samuti peavad nad silmas etnilist, rassilist ja kultuurilist mitmekesisust. Arcola teatris käib aastas üle 65 000 külastaja. Arcola teater alustas tegevust 2000. aastal. Selle algataja ja looja on Mechmet Ergen. Algselt tegutses teater endises tekstiilitehases Arcola tänaval Dalstonis. Viiendal aastapäeval tuli selle auks välja Frank McGuinnessi lavastus The Factory Girls. 2011. aasta jaanuaris kolis teater Ashwini tänaval asuvasse endisesse värvitootmistehasesse. Uue maja esimene lavastus oli Rebecca Lenkiewiczi lavastatud "The Painter", mis räägib J. M. W. Turneri elust. Arcola esindab nii väljakujunenud ja tuntud kui ka alles etenduskunstide maastikule ilmunud kunstnikke. Igal aastal pakub Arcola Lab 26 nädalal tasuta prooviruumi aega mustanahalistele, asiaatidele, rahvusvähemuslastele ja pagulastele. Arcola teater on võtnud eesmärgiks saada esimeseks süsinikuneutraalseks teatriks maailmas. Selleks teevad nad tihedat koostööd Arcola Energyga, mis aitab arendada taastuva energia kasutamise võimalusi. Arcola teater on paigaldanud 24 ruutmeetrit päikesepaneele, mis suudavad genereerida piisavalt rohelist elektrit, et katta teatrimaja vajadusi. Ülejääv elekter suunatakse lisatulu teenimiseks riiklikku võrku. 2019. aasta seisuga on nad tänu päikesepaneelidele hoidnud kokku kaheksa tonni süsihappegaasi emissiooni. Ühtlasi kasutavad nad päikeseenergiat ka vee soojendamiseks. Arcola teater kasutab maja kütmiseks puukütet. Tegemist on puidutöötlusjääkide ja praaktoodanguga. Sellega on nad aastaks 2019 kokku hoidnud 67,9 tonni süsiniku emissiooni. 90% õlledest, mida Arcola baaris müüakse, on pärit seitsme kilomeetri raadiusest, et vähendada tarnest tekkivat ökoloogilist jalajälge. Uuringud näitavad, et 90% Arcola teatri külastajatest kasutab teatrisse jõudmiseks kas ühistransporti, ratast või kõnnivad jala. Renoveerimistöid tehes taaskasutas Arcola teater üle 10 000 telliskivi. Lavavälistes keskkondades on nad üle läinud LED-lampide süsteemile, mis võtab umbes 89% vähem energiat kui tavaline päevavalgus-lambipirn. 2019. aasta seisuga on Arcola teater oma ökoloogilist jalajälge vähendanud rohkem kui 25%. Laureaat, 2019 Off West End Award for Best Opera Production (The Rape of Lucretia, 2019) Laureaat, Off West End Award for Best Theatre Bar (2019) Laureaat, The Stage Sustainability Award (2018) Nomineeritud, WhatsOffStage Award for Best Community Theatre (2018) Laureaat, UK Theatre Award for Promotion of Diversity (2017) Laureaat, Adiaha Antigha Award for Most Imaginative Approach to Outreach (2017) Valitud nimekirja, Arts Kicker Awards, celebrating arts achievements in East London (2017) Laureaat, Off West End Award for Most Welcoming Theatre in East London (2012, 2013, 2014, 2015, 2016, 2017) Laureaat, Off West End Award for Best Theatre Bar in East London (2012, 2013, 2014, 2015, 2017) Laureaat, Off West End Award for Best Foodie Experience in East London (2016, 2017) Nomineeritud, Charcoal Blue Award for Venue Sustainability at the Technical Theatre Awards (2015) Laureaat, Best Theatrical Performance at Hackney One Carnival (2015) Laureaat, Best Overall Family Welcome at Family Arts Festival Awards (2014) Laureaat, Best Family Venue at Family Arts Festival Awards (2014) Laureaat, Best Family Event/Activity at Family Arts Festival Awards (The Three Sillies, 2014) Laureaat, Best Male Role Model (Mehmet Ergen), Turkish Studies Centre Awards (2014) Laureaat, Green Build Award – Leisure category (2013) Laureaat, Learning Trust Educators’ Award (2012) Laureaat, Sustainable Cities Awards (2011) Laureaat, Best Social Enterprise, Mayor of Hackney Business Awards (2009) Nomineeritud, South Bank Show Diversity Award (2008) Laureaat, Peter Wolff Theatre Trust Award (2006) Laureaat, Time Out Live Awards – eriauhind, Favourite Fringe Venue (2003, 2004, 2005, 2006) Laureaat ja eriauhind, Peter Brook Empty Space Awards (2002, 2003) https://www.arcolatheatre.com/